Merkezê Îrtîbatî û Çapemenîye yê HPGyî 4 gerîlayê ke 2018 de şehîd bîyî yad kerdî. Eşkerayîya HPGyî wina ya:
''30ê teşrîna verêne ya 2018î de bombardumanêkê vera Herêmanê Pawitişî yê Medya de embazê ma Delîla, Kawenda, Sara û Êrîş şehîd bîyî. Delîla, Kawenda, Sara û Êrîşî rayîrê serkewtişî mojna ma û  bîyî sembolê xoverdayîşê ma yê fîrazî.Nasnameyê embazanê ma wina yê:
Embaza ma Delîla şaristanê Makuyî yê Rojhelatê Kurdîstanî de dadîya xo ra bîya û seba pawitişê erdê Kurdîstanî 2007 de tewra gerîlayan bîye. Embaze Delîla wextêkê kilmî ra dima gerîlatîye de xo aver berd û bîya fermandar. Embaze Delîla pêro waran de pêro mesuldarîya xo arde ca û wezîfeyî xo kerdî temmam. Embaze Delîla pê milîtanîya Apogîrîye bîye fermandarêka marîfetîne ya YJA-Starî.
Embaz Kawende Mûş de dadîya xo ra bîye û 2015 de vera polîtîkayanê dewleta tirke tewra gerîlayan bîye. Embaze Kawenda wextêkê kilmî de xo aver berd û pê kesayetê xo yê mutewazî û tewrbîyayîşê xo bîye mazhara heskerdişê embazanê xo. Embaze Kawenda nasnameyê cinîya azade kesayetê xo de mojna.
Embaza ma Sara qezaya Kerboranî ya Mêrdînî de dadîya xo ra bîye û serra 2015î de cuya metropolî û zanîngehî teriknaye, vera asîmîlasyonî tewra gerîlayan bîye. Embaza Sara Gabarî ra heta Metîna û Garê xeylêk waran de têkoşîn kerd û tim xîret kerd ke xo aver bera. Embaze Sara pê kesayetê xo yê qerardarî, musnayoxî û jîrî  hûrmetê embazanê xo tim qezenç kerd.
Embazê ma Êrîş Bedlîs de dadîya xo ra bîyo. Embaz Êrîş wexto ke xebata ciwanan de ca girewtêne xeylê reyî ameyî destbendkerene û vera nê kerdişan o 2017 de tewrê gerîlayan bi. Embaz Êrîş pê felsefeya Rayber Apoyî xo aver berd, sîstemê kapîtalîzmî zêdêr pers kerd. Embaz Êrîş heqê pêro zehmetîyan ra ame û bi taybetî hûrmet û heskerdişê embazan ê cinîyan heq kerd.
Sere de keyeyanê ercîyayeyan ê şehîdanê ma rê, ma pêro şarê welatperwerî yê Kurdîstanî rê serweşîye wazenê. Ma soz danê ma têkoşînê înan pê serkewtişî tacîdar bikerê.
Nameyê Qodî: Kawenda Serhat
Name û Peyname: Kadere Selvi
Cayê Bîyayîşî: Mûş
Maye-Pî: Gulşahe – Abdurrahim
Tarîx û Cayê Şehadetî: 30ê Teşrîna Verêne ya 2018/Herêmê Pawitişî yê Medya
Nameyê Qodî: Eriş Tolhildan Akçıra
Name û Peyname: Bilal Balikçi
Cayê Bîyayîşî: Bedlîs
Maye-Pî: Makbule – Halis
Tarîx û Cayê Şehadetî: 30ê Teşrîna Verêne ya 2018/Herêmê Pawitişî yê Medya
Nameyê Qodî: Sara Savuşka Bozan
Name û Peyname: Kiymete Kaya
Cayê Bîyayîşî: Mêrdîn
Maye-Pî: Selîme – Îsmail
Tarîx û Cayê Şehadetî: 30ê Teşrîna Verêne ya 2018/Herêmê Pawitişî yê Medya
Nameyê Qodî: Delîla Çiya
Name û Peyname: Nezife Bilixkanlu
Cayê Bîyayîşî: Maku
Maye-Pî: Zeynepe – Haci
Tarîx û Cayê Şehadetî: 30ê Teşrîna Verêne ya 2018/Herêmê Pawitişî yê Medya
